**Saistošo noteikumu projekta “Par Liepājas pilsētas domes 2020. gada 20. februāra saistošo noteikumu Nr. 4 “Par transportlīdzekļa atzīšanu par ilgstoši atstātu uz ceļa” atzīšanu par spēku zaudējušiem” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 | Saistošo noteikumu izdošanas mērķis ir atzīt par spēku zaudējušiem Liepājas pilsētas domes 2020. gada 20. februāra saistošos noteikumus Nr. 4 “Par transportlīdzekļa atzīšanu par ilgstoši atstātu uz ceļa” (turpmāk – Saistošie noteikumi).Saistībā ar Pašvaldību likuma spēkā stāšanos 2023. gada 1. janvārī un ņemot vērā likuma Pārejas noteikumu 6. punktu, Liepājas valstspilsētas pašvaldības dome izvērtē uz likuma "[Par pašvaldībām](https://likumi.lv/ta/id/57255-par-pasvaldibam)" normu pamata izdoto saistošo noteikumu atbilstību Pašvaldību likumam, kā arī pārskata pašvaldības saistošo noteikumu aktualitāti un lietderību.Regulējums kārtībai, kā transportlīdzeklis tiek atzīts par ilgstoši atstātu uz ceļa, paredzēts Ministru kabineta 2004. gada 7. septembra noteikumu Nr. 767 “Noteikumi par transportlīdzekļa piespiedu pārvietošanu un transportlīdzekļa atzīšanu par ilgstoši atstātu uz ceļa” VI daļā. Saistošajos noteikumos pašvaldības dome noteikusi identisku termiņu Ministru kabineta noteiktajam maksimālajam termiņam, proti, transportlīdzeklis, kas novietots stāvēšanai uz ceļa un netiek izmantots ilgāk par 45 diennaktīm, tiek atzīts par ilgstoši atstātu uz ceļa. Savukārt Saistošajos noteikumos iekļautais pilnvarojums Pašvaldības policijai lēmumu par transportlīdzekļa atzīšanu par ilgstoši atstātu uz ceļa iekļauts Liepājas valstspilsētas pašvaldības domes 2024. gada 25. janvāra nolikumā Nr.3 “Liepājas pašvaldības policijas nolikums”.Ņemot vērā iepriekš minēto, lai nodrošinātu korektu un nepārprotamu tiesību normu piemērošanu, Saistošos noteikumus nepieciešams atzīt par spēku zaudējušiem. |
| 1. Fiskālā ietekme uz pašvaldības budžetu
 | Saistošajiem noteikumiem nav fiskāla ietekme uz pašvaldības budžetu, kā arī nav nepieciešama jaunu institūciju izveide. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci  | Neietekmē. |
| 1. Ietekme uz administratīvajām procedūrām un to izmaksām
 | Neietekmē. |
| 1. Ietekme uz pašvaldības funkcijām un cilvēkresursiem
 | Neietekmē. |
| 1. Informācija par izpildes nodrošināšanu
 | Saistošie noteikumi tiks publicēti oficiālajā izdevumā “Latvijas Vēstnesis” un pašvaldības tīmekļvietnē www.liepaja.lv. |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.Saistošo noteikumu izpilde nerada papildu izmaksas pašvaldībai.Pašvaldības izraudzītie līdzekļi ir leģitīmi un rīcība ir atbilstoša normatīviem aktiem. |
| 1. Izstrādes gaitā veiktās konsultācijas ar privātpersonām un institūcijām
 | Sabiedrības viedokļa noskaidrošana tiks veikta atbilstoši Pašvaldību likuma 46. panta trešajā daļā noteiktajam – informācija ievietota pašvaldības oficiālajā tīmekļvietnē www.liepaja.lv un sniegta iespēja ikvienam interesentam iesniegt savus priekšlikumus un komentārus.Šī sadaļa tiks papildināta pēc sabiedrības viedokļa noskaidrošanas. |

Domes priekšsēdētājs Gunārs Ansiņš